CELEX: 32010R0211
Language: et
Date: 2010-03-11 00:00:00
Title: Komisjoni määrus (EL) nr 211/2010, 11. märts 2010 , millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

13.3.2010   
            
            
               ET
            
            
               Euroopa Liidu Teataja
            
            
               L 65/14
            
         KOMISJONI MÄÄRUS (EL) nr 211/2010,
   11. märts 2010,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Liikmesriikide eri tolliasutused on klassifitseerinud teatavad nikotiini sisaldavad tooted, mis on ette nähtud suitsetajate abistamiseks suitsetamisest loobumisel, määruse (EMÜ) nr 2658/87 I lisas sätestatud kombineeritud nomenklatuuri (CN) rubriikide 2106, 3004 või 3824 alla.
            
         
               (2)
            
            
               Komisjoni 16. novembri 1988. aasta määruses (EMÜ) nr 3565/88 (teatavate kaupade klassifitseerimise kohta koondnomenklatuuris) (2) on närimiskumm, mis sisaldab ioonivahetusvaiguga seotud nikotiini ning mille eesmärk on jäljendada eelkõige tubakasuitsu maitset ja mille kasutamist soovitatakse inimestele, kes soovivad suitsetamisest loobuda, klassifitseeritud CNi alamrubriigi 2106 90 toiduainena. Euroopa Ühenduste Kohus leidis oma 19. jaanuari 2005. aasta otsuses, (3) et teatavad nikotiiniplaastrid, mis on ette nähtud nende kasutajate abistamiseks suitsetamisest loobumisel, tuleb klassifitseerida CNi rubriigi 3004 ravimitena.
            
         
               (3)
            
            
               Selleks et tagada kombineeritud nomenklatuuri ühetaoline kohaldamine kaupade ja toodete suhtes, mis on ette nähtud suitsetajate abistamiseks suitsetamisest loobumisel, on vaja CNi grupile 30 lisada lisamärkus 2.
            
         
               (4)
            
            
               Tooted, nagu tabletid, närimiskumm jm valmistised, mis on ette nähtud suitsetajate abistamiseks suitsetamisest loobumisel, ei võimalda nikotiini järkjärgulist ja pidevat eraldumist kogu päeva jooksul ning neid ei saa käsitada profülaktiliste ja raviomadustega toodetena. Seepärast on lisamärkuses asjakohane sätestada, et farmaatsiatooteid käsitlevasse gruppi 30 ei kuulu rubriigi 2106 või 3824 tooted, nagu tabletid, närimiskumm jm valmistised, mis on ette nähtud suitsetajate abistamiseks suitsetamisest loobumisel, v.a nikotiiniplaastrid.
            
         
               (5)
            
            
               Nikotiiniplaastritel on profülaktilised ja raviomadused, kuna nende paigaldamine otse nahale võimaldab nikotiini järkjärgulist ja pidevat eraldumist kogu päeva jooksul. Nikotiiniplaastrite profülaktilisi ja raviomadusi arvesse võttes klassifitseeritakse nad grupi 30 alla ning seetõttu tuleb nad lisamärkusest välja jätta.
            
         
               (6)
            
            
               Seepärast tuleks määrust (EMÜ) nr 2658/87 vastavalt muuta.
            
         
               (7)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisa teise osa VI jaotise gruppi 30 lisatakse järgmine lisamärkus 2:
   
      
                  „2.
               
               
                  
                     Sellesse gruppi ei kuulu rubriigi 2106 või 3824 tooted, nagu tabletid, närimiskumm jm valmistised, mis on ette nähtud suitsetajate abistamiseks suitsetamisest loobumisel, v.a nikotiiniplaastrid.”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 311, 17.11.1988, lk 25.
   
      (3)  19. jaanuari 2005. aasta otsus, kohtuasi C-206/03: Commissioners of Customs & Excise vs. SmithKline Beecham, EKL (2005) I-415.